ΓΡΑΠΤΗ ΕΡΩΤΗΣΗ E-1633/00

υποβολή: Theresa Villiers (PPE-DE) προς την Επιτροπή

(29 Μαΐου 2000)

Θέμα: Παρακράτηση φόρων στην πηγή

Μετά την Διάσκεψη Κορυφής του Ελσίνκι το 1999, ο βρετανικός τύπος ανέφερε ότι η Επιτροπή είχε συμφωνήσει σε ένα σύστημα ακολουθίας για την παρακράτηση φόρων στην πηγή, συγκεκριμένα ότι η παρακράτηση φόρων δεν θα εφαρμοζόταν στην ΕΕ χωρίς την σύμφωνη γνώμη άλλων χωρών όπως η Ελβετία και άλλες χώρες μέλη του ΟΟΣΑ. Σύμφωνα επίσης με πληροφορίες προερχόμενες από την βρετανική κυβέρνηση, η κυβέρνηση του Ηνωμένου Βασιλείου διασφάλισε αυτήν την παραχώρηση από την Επιτροπή.

Στην από της 21ης Μαρτίου 2000 επιστολή του προς τον βουλευτή του Συντηρητικού Κόμματος του Ηνωμένου Βασιλείου κ. Charles Tannock, ο Επίτροπος Bolkestein έγραφε: Η ΕΕ δεν μπορεί να επιτρέψει στον εαυτό της να παραλύσει σε ένα τομέα που έχει ζωτική σημασία για την ορθή λειτουργία της εσωτερικής αγοράς εξ αιτίας του φόβου ότι άλλες χώρες μπορεί να μην ακολουθήσουν το παράδειγμά της.

Μπορεί η Επιτροπή να διευκρινίσει ποια από τις απόψεις αυτές είναι ορθή; Ειδικότερα,πάρχουν περιπτώσεις όπου θα ασκούσε πίεση για την εφαρμογή παρακράτησης φόρων στην πηγή στην ΕΕ, χωρίς να έχει λάβει διαβεβαιώσεις από άλλες χώρες μέλη του ΟΟΣΑ που έχουν ηγετικό ρόλο ότι θα εφαρμόσουν ίδιες ή συναφείς διευθετήσεις;

Απάντηση του κ. Bolkestein εξ ονόματος της Επιτροπής

(26 Ιουνίου 2000)

Το σύστημα ακολουθίας στο οποίο αναφέρεται το Αξιότιμο Μέλος περιέχεται στην παράγραφο 18 της έκθεσης για την ενισχυμένη συνεργασία στη φορολογική πολιτική, πουπέβαλε η φινλανδική Προεδρία στο Συμβούλιο Ecofin στις 29 Νοεμβρίου 1999. Σε αυτό το Συμβούλιο Ecofin όλα τα κράτη μέλη συμφώνησαν για την ανάγκη να καταλήξουν σε συμπεράσματα με βάση την εν λόγω έκθεση. Τα συμπεράσματα του Ευρωπαϊκού Συμβουλίου του Ελσίνκι στις 10 και 11 Δεκεμβρίου 1999 αναφέρονται επίσης στις προσεγγίσεις που παρατίθενται στην έκθεση.

Το Ευρωπαϊκό Συμβούλιο της Santa Maria da Feira που πραγματοποιήθηκε πρόσφατα ενέκρινε την έκθεση του Συμβουλίου Ecofin σχετικά με το φορολογικό πακέτο στις 20 Ιουνίου(1). Το Ευρωπαϊκό Συμβούλιο ενέκρινε επίσης το χρονοδιάγραμμα της έκθεσης αυτής, το οποίο προβλέπει μια σταδιακή μετάβαση προς τηνλοποίηση της ανταλλαγής πληροφοριών ως βάση για τη φορολόγηση των εισοδημάτων αποταμίευσης των μη μόνιμων κατοίκων. Το σημείο 2 γ) της έκθεσης του Συμβουλίου Ecofin περιέχει χρονοδιάγραμμα για συζητήσεις με σημαντικές τρίτες χώρες και εξαρτώμενα ή συνδεδεμένα εδάφη οι οποίες πρέπει να διεξαχθούν πριν από την έγκριση και την εφαρμογή της προταθείσας οδηγίας(2).

Η Επιτροπή έχει δεσμευτεί να τηρήσει πλήρως το χρονοδιάγραμμα αυτό και θα βοηθήσει το Συμβούλιο Ecofin να ανταποκριθεί στο αίτημα του Ευρωπαϊκού Συμβουλίου να συνεχίσει με αποφασιστικότητα τις εργασίες του για όλα τα θέματα του φορολογικού πακέτου προκειμένου να επιτευχθεί πλήρης συμφωνία όσον αφορά την θέσπιση των οδηγιών και του συνολικού φορολογικού πακέτου το συντομότερο δυνατό και όχι αργότερα από το τέλος του 2002.

(1) Η έκθεση του Συμβουλίου Ecofin επισυνάπτεται στα συμπεράσματα της Προεδρίας του Ευρωπαϊκού Συμβουλίου της Santa Maria da Feira της 19ης και 20 Δεκεμβρίου 2000 (παράρτημα IV).

(2) Πρόταση οδηγίας του Συμβουλίου για την εξασφάλιση ελαχίστου επιπέδου πραγματικής φορολόγησης των εισοδημάτων αποταμίευσηςπό μορφή τόκων στην Κοινότητα, ΕΕ C 212 της 8.7.1998.